โรงตึ๊งกทม.อัด800ล.ช่วงเปิดเทอม
โรงรับจำนำกทม. อัดเงิน 800 ล้านบาท&nbsp; คิดดอกเบี้ยจำนำ 0.5 % ช่วยผู้ปกครองหมุนเงินช่วงเปิดเทอม&nbsp;
30 มี.ค. 2554

โรงรับจำนำกทม. อัดเงิน 800 ล้านบาท  คิดดอกเบี้ยจำนำ 0.5 % ช่วยผู้ปกครองหมุนเงินช่วงเปิดเทอม  
นายธีระชน มโนมัยพิบูลย์ รองผู้ว่าราชการกรุงเทพมหานคร เปิดเผยว่า ในช่วงเปิดเทอมการศึกษา นี้ สำนักธนานุบาลกรุงเทพมหานคร (โรงรับจำนำกทม.) ได้เตรียมเงินจำนวน 700-800 ล้านบาท เพื่ออำนวยความสะดวกและแบ่งเบาภาระผู้ปกครองที่จำเป็นต้องใช้เงินในช่วงเปิดเทอม  พร้อมทั้งได้จัดโปรโมชั่นความช่วยเหลือ คือ โครงการที่ 1 ลดดอกเบี้ยสำหรับนักเรียน นิสิตนักศึกษา คิดอัตราดอกเบี้ย 0.50% ต่อเดือน เริ่ม วันที่ 1เม.ย.-31 พ.ค. 54 รวมระยะเวลา 2 เดือน วงเงินรับจำนำไม่เกิน 7 หมื่นบาท  ซึ่งต้องมีเอกสาร ประกอบการใช้สิทธิ ได้แก่ บัตรประจำตัวหนักเรียน นิสิต นักศึกษา เอกสารแสดงความเป็นผู้ปกครอง
สำหรับโครงการที่ 2 ลดดอกเบี้ยสำหรับประชาชนทั่วไป  กรณีจำนำไม่เกิน 5,000 บาทคิดอัตราดอกเบี้ย 0.50% ต่อเดือน  วงเงินจำนำ 5,001 -1.5 หมื่นบาท คิดดอกเบี้ย 1 % ต่อเดือน กรณีจำนำเกิน 1.5 หมื่นบาทคิดดอกเบี้ย สำหรับวงเงินไม่เกิน2000 บาทแรกคิดอัตราดอกเบี้ย 2 % ต่อเดือน ส่วนที่เกิน 2,000 บาทคิดดอกเบี้ย 1.25%  เริ่มตั้งแต่วันที่ 1 เม.ย.เป็นต้นไป 
"ที่ผ่านมาประชาชนได้ประสบภาวะเศรษฐกิจค่อนข้างอย่างรุนแรงอย่างต่อเนื่องจำเป็นต้องหาแหล่งเงินเพื่อใช้ในการบรรเทาความเดือดร้อนระยะสั้น ในขณะที่โรงรับจำนำยังเป็นที่นิยมของประชาชนโดยทั่วไปที่นำสินทรัพย์มาจำนำไม่ต้องพะวงกัการทวงหนี้ อีกทั้งมีดอกเบี้ยต่ำกว่าท้องตลาด “ นายธีระชนกล่าว